techiaith/cofnodycynulliad_en-cy huggingface dataset:
English: The cancer quality statement is totally inadequate, as you said, and needs to be replaced as soon as possible. The Welsh Government needs to develop a laser-like focus on cancers in general in Wales and produce a strategy to tackle them. All this will inform and guide not just doctors and other clinical staff, but also the managers who need to understand what the priorities will be going forward.
Welsh: Mae'r datganiad ansawdd ar gyfer canser yn gwbl annigonol, fel y dywedoch chi, ac mae angen rhywbeth gwell cyn gynted â phosibl. Mae angen i Lywodraeth Cymru ddatblygu ffocws hynod fanwl ar ganserau yn gyffredinol yng Nghymru a llunio strategaeth i fynd i'r afael â hwy. Bydd hyn oll yn llywio ac yn arwain nid yn unig meddygon a staff clinigol eraill, ond hefyd y rheolwyr y mae angen iddynt ddeall beth fydd y blaenoriaethau yn y dyfodol.
English: In relation to the cancer action plan, the plan should have, as its central aim, the principle that everyone should have equitable access to timely diagnosis and the most effective evidence base, treatment and support. Consideration should be given to how adequate capacity and expertise can be brought together to enable timely access and transformation, and how to bring cancer services closer to communities and patients at large. However, lasting transformation that will deliver improvement in outcomes will be impossible without adequate investment, growing the cancer workforce as well as improving infrastructure. We need to see innovative approaches to service delivery in areas such as early detection and diagnosis, digital pathology and developing integrated IT systems. Minister, your Government and all parties in this Senedd are committed to promoting the rights of women, I have no doubt in my mind. On Monday, I took part in the first meeting of the women's caucus steering group, organised by our esteemed colleague Joyce Watson. Based on the Senedd's desire to support women in all areas, nothing would demonstrate more clearly your commitment to promoting the rights of women than by giving your support to the motion today. Thank you.
Welsh: Mewn perthynas â'r cynllun gweithredu ar ganser, dylai'r cynllun gynnwys, fel ei nod canolog, yr egwyddor y dylai pawb gael mynediad cyfartal at ddiagnosis amserol a'r sylfaen dystiolaeth, y driniaeth a'r cymorth mwyaf effeithiol. Dylid ystyried sut y gellir dod ag arbenigedd a chapasiti digonol ynghyd i alluogi mynediad amserol a thrawsnewidiad, a sut i ddod â gwasanaethau canser yn nes at gymunedau a chleifion yn gyffredinol. Fodd bynnag, bydd trawsnewidiad parhaol a fydd yn gwella canlyniadau'n amhosibl heb fuddsoddiad digonol, tyfu'r gweithlu canser a gwella'r seilwaith. Mae angen inni weld dulliau arloesol o ddarparu gwasanaethau mewn meysydd fel diagnosis a chanfod achosion yn gynnar, patholeg ddigidol a datblygu systemau TG integredig. Weinidog, mae eich Llywodraeth a phob plaid yn y Senedd hon wedi ymrwymo i hyrwyddo hawliau menywod, nid oes gennyf unrhyw amheuaeth ynglŷn â hynny. Ddydd Llun, cymerais ran yng nghyfarfod cyntaf grŵp llywio'r cawcws menywod, a drefnwyd gan ein cyd-Aelod uchel ei pharch Joyce Watson. Ar sail awydd y Senedd i gefnogi menywod ym mhob maes, ni fyddai unrhyw beth yn dangos eich ymrwymiad i hyrwyddo hawliau menywod yn gliriach na thrwy roi eich cefnogaeth i'r cynnig heddiw. Diolch.
English: One of the downsides of going later on in these debates is that a lot of people have already said a lot of what I wanted to raise. I'm not going to reiterate a lot of the comments that other people have made, but one thing I did want to say, and something about the key statistics that has really stood out for me, is that 1,200 people each year are diagnosed with gynaecological cancer, and out of that, 470 die. That's 470 sisters, grandmothers, wives and mothers. It's just not good enough that those people are dying. The Government must do more. The Minister has heard, across the Chamber today, ideas of how we can address this, from Members from across the political divide. These people suffered in pain and then they died, and I'm sure the Government want to get on top of this. That is what our motion is clear to do. This isn't political, this is about actually getting on top of an issue, to address gynaecological cancer so people don't have to die unnecessarily, because I'm sure, as I said earlier, those sisters, wives, mothers and grandmothers still want to be here, and if the Government can do more to put a cancer action plan in place, no-one will have to die unnecessarily to this absolutely hateful disease. Thank you, Deputy Llywydd.
Welsh: Un o anfanteision siarad yn hwyrach yn y dadleuon hyn yw bod llawer o bobl eisoes wedi dweud llawer o'r hyn roeddwn am ei godi. Nid wyf am ailadrodd llawer o'r sylwadau y mae pobl eraill wedi'u gwneud, ond un peth yr oeddwn am ei ddweud, a rhywbeth am yr ystadegau allweddol sydd wedi sefyll allan o ddifrif i mi, yw bod 1,200 o bobl bob blwyddyn yn cael diagnosis o ganser gynaecolegol, ac o hynny, mae 470 yn marw. Dyna 470 o chwiorydd, neiniau, gwragedd a mamau. Nid yw'n ddigon da fod y bobl hynny'n marw. Rhaid i'r Llywodraeth wneud mwy. Mae'r Gweinidog wedi clywed, ar draws y Siambr heddiw, syniadau ynglŷn â sut y gallwn fynd i'r afael â hyn, gan Aelodau o bob ochr i'r hollt wleidyddol. Bu'r bobl hyn yn dioddef mewn poen, ac yna fe fuont farw, ac rwy'n siŵr fod y Llywodraeth yn awyddus i fynd i'r afael â hyn. Dyna nod clir ein cynnig. Nid yw hyn yn wleidyddol, mae a wnelo â mynd i'r afael â phroblem, mynd i'r afael â chanser gynaecolegol fel nad oes raid i bobl farw'n ddiangen, gan fy mod yn siŵr, fel y dywedais yn gynharach, fod y chwiorydd, y gwragedd, y mamau a'r neiniau hynny'n dymuno bod yma o hyd, ac os gall y Llywodraeth wneud mwy i roi cynllun gweithredu ar ganser ar waith, ni fydd raid i unrhyw un farw'n ddiangen oherwydd y clefyd cwbl atgas hwn. Diolch, Ddirprwy Lywydd.
English: But, there is a reality to all of this. It's going to take time to recover, time to grow our workforce and to reach where we need to be. Now, I'm aware in terms of cancer services that time is not always available to people, and I'm not asking people to be patient, but I am seeking to explain what's causing the problem and how we're going to restore the situation. I can assure you that there is no need for a review of gynaecological waiting times. We look at the data on a monthly basis, on an all-Wales basis, and with individual health boards. We discuss cancer performance with health boards regularly in every one of the relevant fora, and the health boards understand the focus that I expect to see on this issue. There are some signs that performance is improving, and it's important to note, too, that around 94 per cent of the people on a cancer pathway are informed that they don't have cancer. If we consider everyone on a gynaecological cancer pathway, those who are informed that they don't have cancer and those who need treatment, the median waiting time for the pathway to discover whether they have been diagnosed with cancer or not is 36 days. I will hold a summit of senior managers and cancer clinicians from all parts of Wales on 12 October in order to ensure that we are doing everything within our power to restore our services.
Welsh: Ond, mae yna realiti i hyn i gyd. Mae'n mynd i gymryd amser i adfer, amser i dyfu ein gweithlu ac amser i gyrraedd lle mae angen inni fod. Nawr, dwi'n ymwybodol o safbwynt gwasanaethau canser nad yw'r amser hwnnw ar gael i bobl bob amser, ac nid gofyn i bobl i fod yn amyneddgar ydw i ond ceisio egluro beth sy'n achosi'r broblem a sut rŷn ni'n mynd i adfer y sefyllfa. Gallaf i eich sicrhau nad oes angen adolygiad o amseroedd aros canser gynaecolegol. Rŷn ni'n edrych ar y data bob mis ar sail Cymru gyfan a gyda byrddau iechyd unigol. Rŷn ni'n trafod y perfformiad o ran canser gyda'r byrddau iechyd yn aml ym mhob un o'r fforymau atebolrwydd perthnasol. Mae'r byrddau iechyd yn deall y ffocws dwi'n disgwyl ei weld ar hwn. Mae rhai arwyddion bod perfformiad yn gwella, ac mae'n bwysig nodi hefyd fod tua 94 y cant o bobl sydd ar lwybr canser yn cael gwybod nad oes ganddyn nhw ganser. Os ydyn ni'n ystyried pawb sydd ar lwybr canser gynaecolegol, y rhai sy'n cael gwybod nad oes ganddyn nhw ganser a'r rhai sydd angen triniaeth, yr amser aros canolrif ar y llwybr i gleifion gael gwybod a oes ganddyn nhw ganser ai peidio yw 36 diwrnod. Byddaf i'n cynnal uwchgynhadledd o uwchreolwyr a chlinigwyr canser o bob cwr o Gymru ar 12 Hydref er mwyn sicrhau ein bod yn gwneud popeth o fewn ein gallu i adfer ein gwasanaethau.
English: So, I am holding a summit, a cancer summit, on 12 October, and I can assure you that I am now going to make sure that I put on that agenda gender-related cancer breakdowns just to make sure that we're not seeing a difference in the way that different cancers are being considered.
Welsh: Felly, rwy'n cynnal uwchgynhadledd, uwchgynhadledd canser, ar 12 Hydref, a gallaf roi sicrwydd i chi y byddaf yn sicrhau fy mod yn rhoi dadansoddiadau o ganser ar sail rhywedd ar yr agenda honno er mwyn sicrhau nad ydym yn gweld gwahaniaeth yn y ffordd y caiff gwahanol ganserau eu hystyried.
English: I am more than willing to give particular attention to improving the work on workforce development for cancer and whether our provision for the workforce is sufficient. I intend to introduce a cancer service action plan for the NHS over the next few weeks.
Welsh: Dwi'n fwy na pharod i roi sylw arbennig i wella'r gwaith o gynllunio gweithlu canser ac i ystyried a yw ein darpariaeth ar gyfer y gweithlu yn ddigonol. A dwi'n bwriadu cyflwyno cynllun gweithredu gwasanaethau canser y gwasanaeth iechyd yn ystod yr wythnosau nesaf.
English: So, the plan for the cancer services will be published in the next few weeks.
Welsh: Felly, bydd y cynllun ar gyfer y gwasanaethau canser yn cael ei gyhoeddi yn yr ychydig wythnosau nesaf.
English: And in this plan, I will set out in more detail how we will deliver against the expectation set out in the quality statement for cancer and the care transformation programme that is planned. We will also introduce an action plan on women's health in order to ensure that we meet the particular health and care needs of women in Wales.
Welsh: Ac yn y cynllun yma, byddaf i'n nodi yn fanylach sut rŷn ni'n cyflawni'r disgwyliad a nodwyd yn y datganiad ansawdd ar gyfer canser a'n cynllun trawsnewid gofal sydd wedi'i gynllunio. Rŷn ni hefyd wedi cyflwyno cynllun gweithredu ar iechyd menywod i sicrhau ein bod yn diwallu anghenion gofal iechyd penodol menywod yng Nghymru.
English: So, just in answer, specifically in terms of how this is going to be built into the women's plan, this is a bottom-up approach. There's a consultation that's going on asking women to contribute: what is it that we should be putting in in that women's healthcare plan for the future? And so, that is a bottom-up approach, so if people want this to be on the agenda as well, to make sure that people are feeding into that, but I will certainly be making sure that it's something that we consider.
Welsh: Felly, i ateb yn benodol ynglŷn â sut y mae hyn yn mynd i gael ei gynnwys yn y cynllun menywod, mae hwn yn ddull gweithredu o'r gwaelod i fyny. Mae ymgynghoriad yn mynd rhagddo sy'n gofyn i fenywod gyfrannu: beth y dylem ei gynnwys yn y cynllun gofal iechyd menywod ar gyfer y dyfodol? Ac felly, mae hwnnw'n ddull gweithredu o'r gwaelod i fyny, felly os yw pobl am i hyn fod ar yr agenda hefyd, i sicrhau bod pobl yn cyfrannu at hynny, ond byddaf yn bendant yn sicrhau ei fod yn rhywbeth yr ydym yn ei ystyried.
English: There is so much to be done, and I know that our committed managers and clinicians are doing everything within their power to meet people's needs. Raising these concerns in terms of systems is no criticism at all of their efforts or their commitment, and I can assure you that I'm doing everything within my power to place a deserved focus on this.
Welsh: Mae cymaint i'w wneud, a dwi'n gwybod bod ein rheolwyr a'n clinigwyr ymroddedig yn gwneud popeth o fewn eu gallu i ddiwallu anghenion pobl. Dyw codi'r pryderon hyn o ran systemau ddim yn feirniadaeth o gwbl o'u hymdrechion na'u hymroddiad nhw, a gallaf i eich sicrhau fy mod i'n gwneud popeth o fewn fy ngallu i i roi ffocws haeddiannol i hyn.
English: Russell said that this is not a party political issue. I can assure you that I don't think it's a party political issue, and that's why we, like you, want to see an improvement in the system and that's why we in the Government and on the Labour benches will be supporting this motion.
Welsh: Dywedodd Russell nad yw hwn yn fater pleidiol wleidyddol. Gallaf roi sicrwydd i chi nad wyf yn meddwl ei fod yn fater pleidiol wleidyddol, a dyna pam ein bod ni, fel chithau, am weld gwelliant yn y system, a dyna pam y byddwn ni yn y Llywodraeth ac ar feinciau Llafur yn cefnogi'r cynnig hwn.
English: Diolch, Dirprwy Lywydd. I would like to thank my colleague, Russ George MS, for introducing this important debate, and those across the Chamber for their really important contributions in what is a hugely important issue for women. Cancer of any type is an awful affliction that already takes far too many lives, with Public Health Wales noting that cancer has become the main cause of mortality since 2016, even including the shocking times that we went through with the COVID-19 pandemic. As other colleagues have already noted, approximately 12,000 women are diagnosed with gynaecological cancer every year in Wales, resulting in the tragic deaths of 470 people annually. And that's why it was an important point that you made, James, that these are people's mothers, sisters, daughters or other relatives - 470 families a year whose lives are irreparably damaged by this awful, awful disease. Gynaecological cancer, of course, is a massive problem right across the UK, but I'm afraid that it is worse here in Wales. Russ George highlighted the concerns - [ Interruption.]
Welsh: Diolch, Ddirprwy Lywydd. Hoffwn ddiolch i'm cyd-Aelod, Russ George AS, am gyflwyno'r ddadl bwysig hon, a'r rheini ar draws y Siambr am eu cyfraniadau gwirioneddol bwysig i fater hynod bwysig i fenywod. Mae canser o unrhyw fath yn gystudd ofnadwy sydd eisoes yn cymryd gormod lawer o fywydau, gydag Iechyd Cyhoeddus Cymru yn nodi bod canser wedi dod yn brif achos marwolaethau ers 2016, hyd yn oed gan gynnwys yr amseroedd brawychus y buom drwyddynt gyda'r pandemig COVID-19. Fel y mae cyd-Aelodau eraill eisoes wedi'i nodi, mae oddeutu 12,000 o fenywod yn cael diagnosis o ganser gynaecolegol bob blwyddyn yng Nghymru, gan arwain at farwolaethau trasig 470 o bobl bob blwyddyn. A dyna pam fod y pwynt a wnaethoch yn bwysig, James, fod y rhain yn famau, chwiorydd, merched neu berthnasau eraill i bobl - 470 o deuluoedd y flwyddyn y mae eu bywydau wedi'u niweidio'n anadferadwy gan y clefyd ofnadwy hwn. Mae canser gynaecolegol, wrth gwrs, yn broblem enfawr ledled y DU, ond mae arnaf ofn ei fod yn waeth yma yng Nghymru. Tynnodd Russ George sylw at y pryderon - [ Torri ar draws.]
English: I just think that one of the issues that nobody's mentioned that needs mentioning and putting on the record is the link between obesity and cancer. And we do have higher rates of obesity in Wales than in England, and that has to be one of the factors that we need to bear in mind when we're endeavouring to reduce cancer rates.
Welsh: Credaf mai un o'r pethau nad oes unrhyw un wedi'i grybwyll ac sydd angen ei grybwyll a'i gofnodi yw'r cysylltiad rhwng gordewdra a chanser. Ac mae gennym gyfraddau uwch o ordewdra yng Nghymru nag yn Lloegr, ac mae'n rhaid bod hynny'n un o'r ffactorau y mae angen inni eu cadw mewn cof pan fyddwn yn ymdrechu i ostwng cyfraddau canser.
English: The proposal is to agree the motion. Does any Member object? No. The motion is therefore agreed in accordance with Standing Order 12.36.
Welsh: [ Anghlywadwy. ] - a ddylid derbyn y cynnig? Oes unrhyw Aelod yn gwrthwynebu? Nac oes. Felly, derbynnir y cynnig yn unol â Rheol Sefydlog 12.36.
English: There are no votes to be taken this afternoon.
Welsh: Nid oes unrhyw bleidleisiau y prynhawn yma.
English: So, we will now move on to our first short debate today, and I call on Joel James to speak to the topic that he has chosen - Joel James.
Welsh: Felly, symudwn ymlaen yn awr at y ddadl fer gyntaf heddiw. Galwaf ar Joel James i siarad am y pwnc a ddewiswyd ganddo - Joel James.
English: Can I thank Joel James for giving me a minute in this debate? In the nineteenth century, there was a belief that you could put anything into the sea and rivers and it would dissipate, no problem at all - it would just dilute down to nothing. In the second half of the twentieth century, we came to realise that this was not true and started to clean up our rivers. Unfortunately, we appear to be now reverting back to the nineteenth century. I want to make three quick points. We have untreated sewage discharging into rivers such as the Tawe by the Trebanos treatment works; phosphorous pollution is leading to eutrophication in the River Wye; microplastic has ended up in the water everywhere. We then drink this water after water treatment has taken place. If people saw what the water looked like before it got treated, they probably wouldn't drink it. There is a need to clean up our rivers and fine polluters. The only way you are going to stop people polluting is when it starts hitting them in their pockets; otherwise, polluters do not pay anything for it and it does them no harm.
Welsh: A gaf fi ddiolch i Joel James am roi munud imi yn y ddadl hon? Yn y bedwaredd ganrif ar bymtheg, roedd cred y gallech roi unrhyw beth yn y môr a'r afonydd ac y byddai'n gwasgaru, heb broblem o gwbl - byddai'n gwanhau'n ddim. Yn ail hanner yr ugeinfed ganrif, daethom i sylweddoli nad oedd hyn yn wir a dechrau glanhau ein hafonydd. Yn anffodus, mae'n ymddangos ein bod bellach yn dychwelyd i'r bedwaredd ganrif ar bymtheg. Rwyf am wneud tri phwynt cyflym. Mae carthion heb eu trin yn cael eu gollwng i afonydd fel afon Tawe gan waith trin Trebanos; mae llygredd ffosfforaidd yn arwain at ewtroffigedd yn afon Gwy; mae microblastigion wedi mynd i'r dŵr ym mhob man. Rydym yn yfed y dŵr hwn wedyn ar ôl ei drin. Pe bai pobl yn gweld sut olwg oedd ar y dŵr cyn ei drin, mae'n debyg na fyddent yn ei yfed. Mae angen glanhau ein hafonydd a dirwyo llygrwyr. Yr unig ffordd y gwnewch chi atal pobl rhag llygru yw pan fydd yn dechrau taro eu pocedi; fel arall, nid yw llygrwyr yn talu dim amdano ac nid yw'n gwneud unrhyw ddrwg iddynt hwy.
English: On 19 August, a hosepipe ban was enforced in a large area of my constituency of Carmarthen West and South Pembrokeshire, an area serviced by the Llys-y-Frân reservoir in my neighbour Paul Davies's constituency of Preseli Pembrokeshire. Paul kindly granted me safe passage into Preseli Pembrokeshire so I could visit the Llys-y-Frân reservoir to see just how low the water level had become, and I was shocked at just how low that water level was. So, let's take the opportunity to learn from countries with a more arid climate than ours so that we can install the same sort of technology and systems that they've got in water conservation so that we can manage our waters much better, knowing that the climate has changed in such a way.
Welsh: Ar 19 Awst, cafwyd gwaharddiad ar ddefnyddio pibelli dŵr mewn rhan fawr o fy etholaeth yng Ngorllewin Caerfyrddin a De Sir Benfro, ardal a wasanaethir gan gronfa ddŵr Llys-y-frân yn etholaeth fy nghyd-Aelod Paul Davies, sef Preseli Sir Benfro. Yn garedig iawn, fe roddodd Paul ganiatâd i mi fynd i mewn i Breseli Sir Benfro er mwyn imi ymweld â chronfa ddŵr Llys-y-frân i weld pa mor isel oedd lefel y dŵr, ac fe gefais fy syfrdanu gan ba mor isel oedd lefel y dŵr yno. Felly, gadewch inni fanteisio ar y cyfle i ddysgu gan wledydd sydd â hinsawdd sychach na'n gwlad ni er mwyn inni allu cyflwyno'r un math o dechnoleg a systemau sydd ganddynt hwy ar gyfer cadw dŵr fel y gallwn reoli ein dyfroedd yn llawer gwell, gan wybod bod yr hinsawdd wedi newid yn y fath fodd.
English: I call on the Minister for Climate Change to reply to the debate - Julie James.
Welsh: Galwaf ar y Gweinidog Newid Hinsawdd i ymateb i'r ddadl - Julie James.
English: Diolch, Dirprwy Lywydd. Thank you very much for the opportunity to talk about the very important and topical issues of both water poverty and water quality. Our water sector is indeed facing an immediate and unprecedented challenge. Climate change means that over the next 20 years Wales faces wetter winters, hotter, drier summers, rising sea levels and more frequent and intense extreme weather events. The need to achieve decarbonisation, climate resilience and reverse the decline in biodiversity will require innovative solutions, behaviour change and long-term investment in our water infrastructure. At the same time, the cost-of-living challenges are the most acute in a generation, placing pressure on household incomes and the ability of many to pay for essentials like food, water and energy. These pressures, coupled with the current economic and geopolitical uncertainty, mean that it's essential for us to continue to drive forward with the Welsh Government's commitment to tackle poverty by prioritising the needs of the poorest and protecting those most at risk of poverty and exclusion. As Joel has rightly said, ensuring access to fair and affordable water and sewerage services for people and businesses is an important factor in reducing poverty, and we are taking steps to evaluate how we can achieve this in the best and most efficient way.
Welsh: Diolch, Ddirprwy Lywydd. Diolch yn fawr iawn am y cyfle i sôn am bynciau pwysig ac amserol iawn tlodi dŵr ac ansawdd dŵr. Yn wir, mae ein sector dŵr yn wynebu her uniongyrchol a digynsail. Mae newid hinsawdd yn golygu y bydd Cymru, dros yr 20 mlynedd nesaf, yn wynebu gaeafau gwlypach, hafau poethach a sychach, cynnydd yn lefelau'r môr, a thywydd eithafol mwy aml a mwy garw. Bydd yr angen i gyflawni datgarboneiddio, y gallu i wrthsefyll yr hinsawdd a gwrthdroi'r dirywiad mewn bioamrywiaeth yn galw am atebion arloesol, newid ymddygiad a buddsoddiad hirdymor yn ein seilwaith dŵr. Ar yr un pryd, mae'r heriau costau byw yn waeth na dim a welwyd ers cenhedlaeth, gan roi pwysau ar incwm aelwydydd a gallu llawer o bobl i dalu am hanfodion fel bwyd, dŵr ac ynni. Mae'r pwysau hyn, ynghyd â'r ansicrwydd economaidd a geowleidyddol presennol, yn golygu ei bod yn hanfodol ein bod yn parhau i fwrw ymlaen gydag ymrwymiad Llywodraeth Cymru i drechu tlodi drwy flaenoriaethu anghenion y tlotaf a diogelu'r rhai sydd fwyaf mewn perygl o dlodi a chael eu hallgáu. Fel y dywedodd Joel, mae sicrhau mynediad at wasanaethau dŵr a charthffosiaeth teg a fforddiadwy i bobl a busnesau yn ffactor pwysig yn y gwaith o leihau tlodi, ac rydym yn rhoi camau ar waith i werthuso sut y gallwn gyflawni hyn yn y ffordd orau a mwyaf effeithlon.
English: We'll now move to our second short debate, and I call on Rhun ap Iorwerth to speak to the topic that he has chosen.
Welsh: Symudaf yn awr i'r ail ddadl fer heddiw, a galwaf ar Rhun ap Iorwerth i siarad am y pwnc a ddewiswyd ganddo.